นอนมา
หลายตำแหน่งเขาขับเคี่ยวกันมาดุเดือดกว่าจะได้เป็นผู้เข้าวิน แต่คงไม่ใช่สำหรับ "เดอะ กบ" อำพน กิตติอำพน
9 มิ.ย. 2558

หลายตำแหน่งเขาขับเคี่ยวกันมาดุเดือดกว่าจะได้เป็นผู้เข้าวิน แต่คงไม่ใช่สำหรับ "เดอะ กบ" อำพน กิตติอำพน
เพราะหลังจากที่นอนมาในตำแหน่งประธานกรรมการธนาคารแห่งประเทศไทย เป็นสมัยที่ 2 ฝ่าคำถามเรื่องความเป็นกลางที่คนของรัฐบาลมานั่งเป็นประธานบอร์ดแบงก์ชาติ ก็ดูจะไม่มีพายุฤดูร้อนใดๆ มาสั่นคลอนได้อีก
ล่าสุดคุณชายอุ๋ย ม.ร.ว.ปรีดิยาธร เทวกุล รองนายกรัฐมนตรี ไฟเขียวให้คลังเสนอชื่อ เดอะ กบ เข้าที่ประชุมคณะรัฐมนตรี (ครม.) วันนี้ เพื่อให้ลงมติแต่งตั้ง
ลองแง้มดูคลังให้เหตุผลว่า เป็นคนมีความสามารถและประสบการณ์ด้านการเงินการคลังในประเทศและต่างประเทศเป็นอย่างดี มีคุณสมบัติครบถ้วนเป๊ะอย่างที่ (รัฐบาล) อยากได้จริงๆ